GST
జిఎస్‌టి వస్తే క్రెడిట్‌కార్డు బిల్లులు, ప్రీమియంలపై పన్నుభారం
న్యూఢిల్లీ, జూన్‌ 22: క్రెడిట్‌కార్డు బిల్లులు, బీమా ప్రీమియం చెల్లింపులు వంటివి జిఎస్‌టి అమలులోకి వచ్చిన తర్వాత మరింత ప్రియం అవుతున్నాయి. ప్రస్తుతం కస్టమర్లు 15శాతం ప్రస్తుతం సేవాపన్ను చెల్లిస్తున్నారు. జూలై ఒకటవ తేదీ నుంచి జిఎస్‌టి అన్ని పరోక్షపన్నులస్థానంలో అందుబాటులోకి వస్తోంది. ఆర్థికరంగ సేవలు, టెలికాం రంగాలకు 18శాతం జిఎస్‌టి శ్లాబ్‌లో ఉన్నాయి. ఎస్‌బిఐ కార్డ్‌ కస్టమర్లందరికీ ఎస్‌ఎంఎస్‌ల రూపంలోఈసమాచారం చేరవేసిం ది. ప్రభుత్వం జిఎస్‌టి వచ్చేనెల ఒకటవ తేదీ నుంచి అమలుచేస్తు న్నందున కొత్త జిఎస్‌టి రేట్లు బకా యిలకు అమలవుతాయని ఎస్‌బిఐ కార్డ్‌ ప్రకటించింది. ప్రస్తుతం 15శాతం పన్నురేటు నుంచి 18 శాతానికి వస్తుందని ఎస్‌బిఐకార్డ్‌ ప్రకటించింది. స్టాండర్డ్‌ చార్టర్డ్‌, హెచ్‌డిఎఫ్‌సి బ్యాంకులు కూడా జిఎస్‌టి పన్నురేట్లపై ఖాతాదారు లకు ఎస్‌ఎంఎస్‌లు పంపిస్తున్నా యి.
ఐసిఐసిఐ ప్రుడెన్షియల్‌ లైఫ్‌ ఇన్సూరెన్స్‌ ఖాతాదారులకు ఇ-మెయిళ్లు పంపిస్తోంది. కాలవ్యవధి పాలసీలు, ఫండ్‌ మేనేజ్‌మెంట్‌ ఛార్జీలు, యూనిట్‌ లింక్డ్‌ బీమా పాలసీ వంటివి 18శాతం జిఎస్‌టి పరిధిలోకి వస్తున్నట్లు బీమా సంస్థలు వెల్లడించాయి. ప్రస్తుతం కేవలం 15శాతం సేవాపన్నుపరిధిలో మాత్రమే ఉన్నాయి. ఇకపై 18శాతం శ్లాబ్‌కిందకు వస్తాయి. జిఎస్‌టిని ప్రీమియం మొత్తం ఎండోమెంట్‌ పాలసీ అయితే 2.25శాతం చొప్పున వసూలుచేస్తారు. కస్టమర్లు సేవా పన్ను రూపంలో 1.88శాతం చెల్లించాల్సి ఉంటుంది. చారిత్రాత్మక ఆర్థికరంగ సంస్కరణలుగా చెపుతున్న జిఎస్‌టిని తొలుత 2011లో అప్పటి ఆర్థిక మంత్రి ప్రస్తుత రాష్ట్రపతి ప్రణబ్‌ముఖర్జీ స్వయంగా రాజ్యాంగసవరణ ప్రతిపాదనను ప్రవేశ పెట్టారు. అప్పటినుంచి వాయిదాలు పడుతూ వస్తున్న ఈ జిఎస్‌టి చివరకు రాష్ట్రపతి ప్రణబ్‌ ముఖర్జీ హయాంలోనే అమలుకు రావడం మంచి పరిణామంగా ఆర్థికరంగ నిపుణులు చెపుతున్నారు.